Diari Oficial de la Generalitat Valenciana


Sumari del DOGV 1364, del 13-08-1990 (1990/818450)

DECRET 118/1990, de 23 de juliol, del Consell de la Generalitat Valenciana, pel qual es regula el procediment executiu del recurs permanent de les Cambres Oficials de Comerç, Indústria i Navegació de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/07/23/118/dof/vci/html**

### Dades del document

Número de DOGV
:   1364

Data del DOGV
:   13-08-1990

Secció del DOGV
:   DISPOSICIONS GENERALS

Número del document
:   1990/818450


Data del document
:   23-07-1990

Organisme emissor
:   Conselleria d'Economia i Hisenda

Tipus de document
:   Decret

Decret 118/1990, de 23 de juliol, del Consell de la Generalitat Valenciana, pel qual es regula el procediment executiu del recurs permanent de les Cambres Oficials de Comerç, Indústria i Navegació de la Comunitat Valenciana.  
Les Cambres Oficials de Comerç, Indústria i Navegació foren creades per la Llei de Bases de 29 de juny de 1911, que creà com a recurs permanent d'aquestes, per a la realització dels seus fins, fins a un 2% de la contribució que satisfacen els seus electors per l'exercici del comerç o de la indústria. La condició d'electors la tenen els comerciants o els industrials.  
Al mateix recurs es refereix l'article 40 del Reglament General de les Cambres Oficials de Comerç, Indústria i Navegació, aprovat pel Decret 1291/1974, de 2 de maig, i modificat pel Reial Decret 753/1978, de 27 de març.  
Pel Reial Decret 2620/1983, de 25 d?agost, es regula el traspàs de funcions i serveis de l?Estat a la Generalitat Valenciana en matèria de Fires Internacionals i Cambres Oficials de Comerç, Indústria i Navegació, que dóna lloc a dos Decrets d'assignació de competències, un el Decret 134/1983, de 27 d'octubre, del President de la Generalitat Valenciana, atribuint les competències a la Conselleria d?Indústria, Comerç, i Turisme, i un altre el Decret 19/1984, de 20 de febrer, del Consell de la Generalitat Valenciana, pel qual es determinaren els òrgans específics de la Conselleria esmentada que assumirien les competències assignades.  
La vigència del recurs permanent i les competències de la Generalitat Valenciana sobre les Corporacions de Dret Públic, fa necessari que d'acord amb les possibilitats de l?article 174 del Reglament General de Recaptació es regule el procediment executiu del recurs esmentat, per això, a proposta del Conseller d'Economia i Hisenda i prèvia deliberació del Consell de la Generalitat Valenciana, en sessió celebrada el dia 23 de juliol de 1990,  
DECRETE:  
Article 1  
Les Cambres Oficials de Comerç, Indústria i Navegació de la Comunitat Valenciana posaran en coneixement del Conseller d'Economia i Hisenda la designació d'agents per a la recaptació en període executiu del recurs permanent d'aquestes que regula l'article 40 del Reglament General de les esmentades Cambres aprovat pel Decret 1291/1974, de 2 de maig.  
Article 2  
Els directors dels serveis territorials de la Conselleria d'Economia i Hisenda podran exercir, si s'escau, les funcions de supervisió i control de les actuacions realitzades pels agents executius en relació amb el procediment de recaptació.  
DISPOSICIONS FINALS  
Primera S'autoritza el Conseller d'Economia i Hisenda per a dictar les normes necessàries per a l?aplicació i el desplegament d'aquest Decret.  
Segona  
Aquest decret entrarà en vigor l?endemà de la publicació en el Diari Oficial de la Generalitat Valenciana.  
València, 23 de juliol de 1990.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI